
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 470 

14 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση της Επιτροπής Στρατηγικής Εποπτείας 
για την υλοποίηση του έργου «Παροχή υπηρεσι¬ 
ών 31Α μέσα από την ανάπτυξη και λειτουργία 
των απαραίτητων υποδομών ΤΠΕ για την εξυπη¬ 
ρέτηση των Κέντρων Εξυπηρέτησης Πολιτών»... 1 
Καθορισμός συμβατικού κόστους φυταρίων κηπευ¬ 
τικών ειδών. 2 

Καθορισμός Ειδικών Λωρίδων για Μέσα Μαζικής Με¬ 
ταφοράς παράλληλης ροής σε σχέση με την υπό¬ 
λοιπη κυκλοφορία στην οδό Πατησίων (28 ης Οκτω¬ 
βρίου). 3 

Καθορισμός Ειδικών Λωρίδων για Μέσα Μαζικής Με¬ 
ταφοράς παράλληλης ροής σε σχέση με την υπό¬ 
λοιπη κυκλοφορία στην Ακτή Κονδύλη στον Πει¬ 
ραιά. 4 

Έκτακτη οικονομική ενίσχυση σε ανέργους της επιχ/ 

σης «ΠΟΥΛΙ ΟΙΥΜΡΙΟ ΟΗϋΙδΕδ». 5 

Ειδικό Πρόγραμμα Ολοκληρωμένης Παρέμβασης για 
180 ανέργους προερχόμενους από την περιοχή 

του Μαντουδίου Εύβοιας. 6 

Έκτακτη οικονομική ενίσχυση σε εργαζόμενους της 
επιχ/σης «Δ. I. ΚΑΡΡΑΣ ΕΠΕ». 7 


Α ΠΟΦΑΣΕΙ Σ 

Αριθμ. ΔΙΔΚ/Φ.38/7577 (1) 


Συγκρότηση της Επιτροπής Στρατηγικής Εποπτείας για 
την υλοποίηση του έργου «Παροχή υπηρεσιών 3ΈΑ 
μέσα από την ανάπτυξη και λειτουργία των απαραί¬ 
τητων υποδομών ΤΠΕ για την εξυπηρέτηση των Κέ¬ 
ντρων Εξυπηρέτησης Πολιτών». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 6 παρ. 3 του ν. 2286/1995 (ΦΕΚ 19/Α/ 
1.2.1995) «Προμήθειες του δημόσιου τομέα και ρυθμίσεις 
συναφών θεμάτων». 


β) του άρθρου 27 του π.δ. 394/1996 (ΦΕΚ 266/Α/4.12.1996) 
«Κανονισμός Προμηθειών Δημοσίου (Κ.Π.Δ.)» 

γ) του άρθρου 24 του ν.2860/2000 (ΦΕΚ 251/Α/14.11.2000 
«Διαχείριση, παρακολούθηση και έλεγχος του Κοινοτι¬ 
κού Πλαισίου Στήριξης και άλλες διατάξεις». 

δ) του π.δ. 373/1995 (ΦΕΚ 201/Α/14.9.1995)« Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

ε) του π.δ. 400/1995 (ΦΕΚ 226/Α/1.11.1995) «Σύσταση Γε¬ 
νικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων της». 

στ) του άρθρου 24 παρ. 1 ν.3200/2003 (281/Α/9.12.2003) 
«Τροποποιήσεις του ν.1388/1983 «Ιδρυση Εθνικού Κέ¬ 
ντρου Δημόσιας Διοίκησης», ίδρυση Εθνικής Σχολής 
Τοπικής Αυτοδιοίκησης και άλλες διατάξεις». 

2. Την υπ’ αριθμ. ΔΙΔΚ/Φ1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης (ΦΕΚ 527/Β/ 
24.3.2004) «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Τη υπ’ αριθμ. ΔΙΟΙΚ/Φ.920/1/15183/2.8.2005 απόφαση 
Προκήρυξης ανοικτού διαγωνισμού του ΥΠΕΣΔΔΑ/ΓΓΔΔ 
και ΗΔ για την επιλογή αναδόχου του Έργου «Παροχή 
υπηρεσιών δΙ_Α από την ανάπτυξη και λειτουργία των 
απαραίτητων υποδομών ΤΠΕ για την εξυπηρέτηση των 
Κέντρων Εξυπηρέτησης Πολιτών». 

4. Την από 28.2.2006 Σύμβαση μεταξύ του ΥΠΕΣΔΔΑ/ 
ΓΓΔΔ και ΗΔ και της Εταιρείας Ειδησεοφωνική Ελλάς 
ΑΈΈ. (δ.τ. ΝΕ\Α/δΡΗΟΝΕ ΗΕΙΙ.Α3 ΑΕ) για το έργο «Πα¬ 
ροχή υπηρεσιών 3Ι_Α από την ανάπτυξη και λειτουργία 
των απαραίτητων υποδομών ΤΠΕ για την εξυπηρέτηση 
των Κέντρων Εξυπηρέτησης Πολιτών». 

5. Το γεγονός ότι από τις διατάξεις της παρούσας 
απόφαση ς δεν προκαλείται δαπάνη σε βάρους του 
Κρατικού Προϋπολογισμού, αποφασίζουμε: 

Α.1. Συγκροτούμε στη Γενική Γραμματεία Δημόσιας Δι¬ 
οίκησης και Ηλεκτρονικής Διακυβέρνησης (Γ.Γ.Δ.Δ.Η.Δ.) 
του Υπουργείου Εσωτερικών Δημόσιας Διοίκησης και 
Αποκέντρωσης (ΥΠ.ΕΣ.Δ.Δ.Α.), Επιτροπή Στρατηγικής 
Εποπτείας (ΕΣΕ) για την υλοποίηση του έργου «Παροχή 
υπηρεσιών 31Α μέσα από την ανάπτυξη και λειτουργία 
των απαραίτητων υποδομών ΤΠΕ για την εξυπηρέτη- 

ση των Κέντρων Εξυπηρέτησης Πολιτών» σύμφωνα με 
το άρθρο 4 παράγραφο 1 της από 28.2.2006 Σύμβασης 
μεταξύ του ΥΠΕΣΔΔΑ/ΓΓΔΔ και ΗΔ και της Εταιρείας 
Ειδησεοφωνική Ελλάς Α.Ε.Ε. (δ.τ. ΝΕ\Λ/δΡΗΟΝΕ ΗΕίίΑδ 

ΑΕ): , 

Α.2/Εργο της Επιτροπής Στρατηγικής Εποπτείας εί¬ 
ναι: 

- Η παρακολούθηση και ο έλεγχος της επίτευξης των 
στόχων του έργου, 

- Η λήψη αποφάσεων για την υλοποίηση των απαραί¬ 
τητων αλλαγών που έχουν επιπτώσεις στην ποιοτική, 
χρονική και οικονομική εκτέλεση του έργου κατόπιν 
εισηγήσεως της Επιτροπής Παρακολούθησης - Παρα¬ 
λαβής Έργου. 

Α.3. Η Επιτροπή Στρατηγικής Εποπτείας είναι πενταμε¬ 
λής και αποτελείται από τρία στελέχη του Υπουργείου 
Εσωτερικών Δημόσιας Διοίκησης και Αποκέντρωσης, 
ένα στέλεχος της Κοινωνίας της Πληροφορίας Α.Ε. και 
έναν ειδικό επιστήμονα του δημοσίου ή άλλου φορέα 
του δημοσίου τομέα ή ιδιώτη. 

Α.4. Η Επιτροπή συνεδριάζει σε μηνιαία βάση και 
εκτάκτως όταν απαιτείται, είτε με πρωτοβουλία του 
Προέδρου της, είτε μετά από εισήγηση της Επιτροπής 
Παρακολούθησης - ΠαραλαβήςΈργου ή μετά από αίτη¬ 
μα της αναδόχου εταιρείας. Η σύγκληση της Επιτροπής 
γίνεται με πρόσκληση του Προέδρου της. 

Στις συναντήσεις μπορούν να παρευρίσκονται και 
άλλα στελέχη του Υπουργείου ή της αναδόχου Εται¬ 
ρείας εφόσον προσκληθούν. 

Α.5. Η Επιτροπή Στρατηγικής Εποπτείας θα ολοκλη¬ 
ρώσει το έργο της με την υλοποίηση του έργου και 
σύμφωνα με τα οριζόμενα στη σύμβαση. 

Β. Η Επιτροπή Στρατηγικής Εποπτείας λειτουργεί 
σύμφωνα με τις ισχύουσες διατάξεις περί συλλογικών 
οργάνων. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Απριλίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 267074 (2) 

Καθορισμός συμβατικού κόστους φυταρίων κηπευτι¬ 
κών ειδών. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις της παρ. 3 του άρθρου 22 του ν.992/1979, 
περί οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδος 
στην ΕΟΚ (ΕΚ) (ΦΕΚ). 

2. Τις διατάξεις του άρθρου 1, παρ. 1, 2 & 3 του 
ν.1338/1983, εφαρμογής του Κοινοτικού Δικαίου (Α34) 
όπως τροποποιήθηκε από το άρθρο 6 του ν. 1440/1984 
(Α70) και το άρθρο 65 του ν. 1892/1990 (Α101). 

3. Τον Καν. (ΕΚ) 2200/1996 του Συμβουλίου για την 
κοινή οργάνωση των αγορών στον τομέα των οπωρο- 
κηπευτικών (1297/21.11.1996). 

4. Τον Καν. (ΕΚ) 1433/2003 της Επιτροπής για τον 
καθορισμό των λεπτομερειών εφαρμογής του Καν. (ΕΚ) 


2200/1996 του Συμβουλίου, όσον αφορά τα επιχειρησια¬ 
κά προγράμματα και ταμεία για την κοινοτική χρηματο¬ 
δοτική ενίσχυση όπως έχει τροποποιηθεί (1203/2003). 

5. Το ν. 1564/1985 (ΦΕΚ 164 Α) «Οργάνωση παραγωγής 
και εμπορίας του πολλαπλασιαστικού υλικού φυτικών 
ειδών», όπως έχει τροποποιηθεί και ισχύει σήμερα. 

6. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α98). 

7. Την υπ’ αριθμ. Υ-132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κο¬ 
ντό». 

8. Την υπ’ αριθμ. 260215/22.2.2006 κοινή υπουργική 
απόφαση για τον καθορισμό διαδικασιών παραγωγής 
- εμπορίας φυταρίων κηπευτικών ειδών. 

9. Την υπ’ αριθμ. 55489/28.7.2005 απόφαση «καθορισμός 
τιμών αναφοράς πολλαπλασιαστικού υλικού που παρά- 
γεται στη χώρα, αποκτάται ενδοκοινοτικά ή εισάγεται 
από το εξωτερικό». 

10. Την υπ’ αριθμ. 216814/16.1.2004 (ΦΕΚ 90/2004) 
απόφαση των Υπουργών Οικονομίας και Οικονομικών 
Εσωτερικών, Δημόσιας Διοίκησης και Αποκέντρωσης και 
Γεωργίας περί «Συμπληρωματικά Μέτρα για την εφαρ¬ 
μογή του Καν(ΕΚ) 1432/2003 σχετικά με την αναγνώριση 
και προαναγνώριση Οργανώσεων Παραγωγών και του 
Καν(ΕΚ) 1433/2003 σχετικά με τα επιχειρησιακά προγράμ¬ 
ματα και ταμεία και την χρηματοδοτική ενίσχυση». 

11. Την υπ’ αριθμ. 237093/2.5.2004 (ΦΕΚ 487/2004) 
απόφαση του Υπουργού Αγροτικής Ανάπτυξης και 
Τροφίμων περί «προϋποθέσεις, διαδικασία και καθορι¬ 
σμός δικαιολογητικών για την χορήγηση της κοινοτικής 
χρηματοδοτικής ενίσχυσης που προβλέπεται από την 
Κοινή Οργάνωση Αγοράς στον Τομέα των Φρούτων και 
Λαχανικών για τα επιχειρησιακά ταμεία των Οργανώσε¬ 
ων παραγωγών με βάση τους Καν. (ΕΚ) 2200/1996 του 
Συμβουλίου και 1433/2003 της Επιτροπής. 

12. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ορισμός συμβατικού κόστους φυταρίων κηπευτικών 
ειδών. 

Ως συμβατικό κόστος φυταρίων ορίζεται το κόστος 
αγοράς του τυποποιημένου σπόρου υβριδίων κηπευ¬ 
τικών ειδών από τον οποίο μπορεί να παράγεται ένα 
φυτάριο. 

2. Συμβατικό κόστος ανά φυτάριο. 

Το συμβατικό κόστος ανά φυτάριο για τα παρακάτω 
κηπευτικά είδη καθορίζεται ως εξής: 

α) Υβρίδια βιομηχανικής τομάτας 0,003 €/φυτάριο 
β) Επιτραπέζια τομάτα 

• Υβρίδια θερμοκηπίου 0,023 €/φυτάριο 

• Υβρίδια υπαίθριας καλλιέργειας 0,008 €/φυτάριο 
γ) Αγγούρι 

• Υβρίδια θερμοκηπίου 0,06 €/φυτάριο 

• Υβρίδια υπαίθριας καλλιέργειας 0,0013 €/φυτάριο 
δ) Υβρίδια καρπουζιού 0,012 €/φυτάριο 

ε) Υβρίδια πεπονιού 0,011 €/φυτάριο 
στ) Υβρίδια καρότου 0,00014 €/φυτάριο 
ζ) Υβρίδια κουνουπιδιού 0,0031 €/φυτάριο 
η) Υβρίδια μπρόκολου 0,0026 €/φυτάριο 
0) Υβρίδια κολοκυθιού 0,0046 €/φυτάριο 

ι) Υβρίδια λάχανου 0,0021 €/φυτάριο 

κ) Υβρίδια πιπεριάς 0,015 €/φυτάριο 

Τα παραπάνω ποσά θα πρέπει κατά περίπτωση να 
αφαιρούνται από τη δαπάνη αγοράς του πιστοποιημέ¬ 
νου σύμφωνα με την υπ’ αριθμ. 260215/22.2.2006 κοινή 
υπουργική απόφαση φυταρίου, προκειμένου να υπολο¬ 
γιστεί το ειδικό κόστος αυτού, δαπάνη η οποία είναι 
επιλέξιμη μέσα από τα επιχειρησιακά προγράμματα των 
Οργανώσεων Παραγωγών. 

Το συμβατικό κόστος μπορεί να αναπροσαρμόζεται 
με ανάλογη απόφαση . 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 2006 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 
-♦- 

Αριθμ. 22073/1835 (3) 

Καθορισμός Ειδικών Λωρίδων για Μέσα Μαζικής Μετα¬ 
φοράς παράλληλης ροής σε σχέση με την υπόλοιπη 
κυκλοφορία στην οδό Πατησίων (28 ης Οκτωβρίου). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου 10 του ΚΟΚ που κυρώθηκε με το ν. 2696/1999 
(Α' 57) «Κύρωση του Κώδικα Οδικής κυκλοφορίας», 
όπως τροποποιήθηκε με το άρθρο 11 παρ. 11 του ν. 
3082 (Α' 316/2002) 

β) των παραγράφων (η) και (θ) του άρθρου 2 του 
ν. 2669/1998 «Οργάνωση και λειτουργία των Αστικών 
Συγκοινωνιών στην περιοχή Αθηνών - Πειραιώς και Πε¬ 
ριχώρων». 

γ) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ) την υπ’ αριθμ. 4993/395 11.2.2003 (Β' 217/2003) από¬ 
φαση του Υπουργού Μεταφορών και Επικοινωνιών περί 
«καθορισμού του τρόπου διαχωρισμού και σήμανσης 
των ειδικών λωρίδων λεωφορείων και τρόλλευ». 

2. Την κυκλοφοριακή μελέτη που εκπονήθηκε με μέ¬ 
ριμνα του ΟΑΣΑ. 

3. Το έγγραφο του ΥΠΕΧΩΔΕ με αριθμό ΔΜΕΟ στ/3798/ 
Φ410/1.3.2005 με το οποίο εγκρίθηκε η εφαρμογή Ειδικής 
Λωρίδας στην οδό Πατησίων (28 ης Οκτωβρίου). 

4. Την απόφαση του ΟΑΣΑ με αριθμό 690 ΔΣ 23.11.2004 
με την οποία εγκρίθηκε η εφαρμογή Ειδικής Λωρίδας 
στην οδό Πατησίων (28 ης Οκτωβρίου). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1) Καθορίζουμε ειδική λωρίδα κυκλοφορίας Μέσων 
Μαζικής Μεταφοράς στην οδό Πατησίων (28 ης Οκτω¬ 
βρίου) Δ. Αθηναίων, από την οδό Κύθνου μέχρι την οδό 
Αγ. Μελετίου, στην δεξιά πλευρά της οδού, παράλλη¬ 
λης ροής με την υπόλοιπη κυκλοφορία και στις δύο 
κατευθύνσεις. 

2) Στα τμήματα της οδού Πατησίων (28 ης Οκτωβρί¬ 


ου), Δ. Αθηναίων, που ακολούθως περιγράφονται, όπου 
υπάρχει κατάλληλη οριζόντια και κατακόρυφη σήμανση 
λωρίδας αποκλειστικής κυκλοφορίας Μ.Μ.Μ. επιτρέπεται 
η χρήση τους μόνον από ΜΜΜ και οχήματα άμεσης ανά¬ 
γκης όπως περιγράφονται στην παράγραφο 5, καθώς 
και η πρόσβαση σε παρόδιες χρήσεις (χώροι στάθμευ¬ 
σης, πρατήρια βενζίνης, τράπεζες κτλ. 

Κατεύθυνση προς την κέντρο 

1. από την οδό Σίφνου μέχρι την οδό Καλλινίκου. 

2. από την οδό Σερίφου μέχρι την οδό Νικοπόλεως. 

3. από την οδό Μ. Νομικού μέχρι την οδό Ουιλ. Κινγκ. 

4. από την οδό Ουιλ. Κινγκ έως 30μ. πριν την οδό 
Σκαλιστήρη. 

5. από την οδό Σκαλιστήρη μέχρι την οδό Κνωσσού. 

6. από την οδό Λέλας Καραγιάννη μέχρι την οδό 
Σπάρτης. 

7. από την οδό Μηθύμνης μέχρι την οδό Θήρας. 

8. από την οδό Αγαθουπόλεως μέχρι την οδό Αγίου 
Μελετίου. 

Κατεύθυνση προς την περιφέρεια 

1. Από οδό Αγ. Μελετίου έως την οδό Αγαθουπόλεως. 

2. Από την οδό Θήρας μέχρι την οδό Μηθύμνης 

3. από την οδό Τενέδου μέχρι την οδό Ίμβρου 

4. από την οδό Λέλας Καραγιάννη μέχρι την οδό Θά¬ 
σου. 

5. από την οδό Θάσου μέχρι την οδό Κύπρου. 

6. από την οδό Κύπρου μέχρι την οδό Καλομοίρη. 

7. από την οδό Καλομοίρη μέχρι την οδό Καλλιφρονά. 

8. από την οδό Καλλιφρονά μέχρι 30μ. πριν την οδό 
Λέσβου 

9. από την οδό Λέσβου μέχρι την οδό Μυτιλήνης. 

10. από την οδό Ανάφης μέχρι την οδό Αμοργού. 

11. Από την οδό Πάρου μέχρι την οδό Πηλίου. 

12. από την οδό Κέας μέχρι την οδό Κύθνου. 

Στα ανωτέρω τμήματα η ειδική λωρίδα σημαίνεται 
κατάλληλα οριζόντια και κατακόρυφα και διαχωρίζεται 
από τις υπόλοιπες λωρίδες κυκλοφορίας με συνεχή κί¬ 
τρινη γραμμή και ανακλαστήρες. 

3) Στα τμήματα μικτής κίνησης της οδού Πατησίων, 
που ακολούθως περιγράφονται, καθώς και σε οποιοδή- 
ποτε οδικό τμήμα στο οποίο διαχωρισμός της ειδικής 
λωρίδας υλοποιείται με διακεκομμένη κίτρινη γραμμή 
και ανακλαστήρες, επιτρέπεται μαζί με την κυκλοφορία 
των ΜΜΜ, και η κίνηση των: 

α) οχημάτων που στρέφουν δεξιά σε διασταυρώσεις. 

β) οχημάτων που εισέρχονται/εξέρχονται από/προς 
παρόδιες χρήσεις όπως χώροι στάθμευσης, πρατήρια 
βενζίνης, τράπεζες κτλ 

γ) δικύκλων. 

δ) ταξί μόνον για επιβίβαση - αποβίβαση επιβατών. 

Τα τμήματα αυτά είναι: 

Κατεύθυνση προς κέντρο: 

1) από την οδό Καλλινίκου έως την οδό Σερίφου. 

2) από την οδό Νικοπόλεως έως την οδό Βλαβιανού. 

3) από την οδό Βλαβιανού έως την οδό Μ. Νομικού. 

4) 30μ. πριν την οδό Σκαλιστήρη. 

5) από την οδό Κνωσσού μέχρι την οδό Καραμαν- 
λάκη. 

6) από την οδό Καραμανλάκη μέχρι την οδό Ευπα¬ 
λίνου. 

7) από την οδό Ευπαλίνου μέχρι την οδό Κύπρου. 

8) από την οδό Κύπρου μέχρι την οδό Λέλας Καρα- 
γιάννη. 

9) από την οδό Σπάρτης μέχρι την οδό Μηθύμνης. 

10) από την οδό Θήρας μέχρι την οδό Αγαθουπόλεως. 
Κατεύθυνση προς περιφέρεια: 

1) από την οδό Αγαθουπόλεως έως την οδό Θήρας. 

2) από την οδό Μηθύμνης μέχρι την οδό Τενέδου. 

3) από την οδό Ίμβρου μέχρι την οδό Λέλας Καρα- 
γιάννη. 

4) 30μ. πριν την οδό Λέσβου. 

5) από την οδό Μυτιλήνης μέχρι την οδό Αστυπά¬ 
λαιας. 

6) από την οδό Αστυπάλαιας μέχρι την οδό Ανάφης. 

7) από την οδό Αμοργού μέχρι την οδό Πάρου. 

8) από την οδό Πηλίου μέχρι την οδό Κέας. 

4) Τα ταξί επιτρέπεται να σταματούν μόνο για επιβί¬ 
βαση - αποβίβαση επιβατών στα τμήματα της Ειδικής 
Λωρίδας ΜΜΜ, που περιγράφονται στην παράγραφο 3 
καθώς και στις ειδικά προς τούτο σημασμένες θέσεις 
που βρίσκονται μεταξύ των οδών: 

Κατεύθυνση προς κέντρο: 
α) Κύπρου και Λέλας Καραγιάννη. 
β) Αγαθουπόλεως και Αγ. Μελετίου, 
γ) Ουιλ Κινγκ και Σκαλιστήρη. 

Κατεύθυνση προς περιφέρεια: 
α) Αγ.Μελετίου και Αγαθουπόλεως. 
β) Κύπρου και Καλομοίρη, 
γ) Αμοργού και Πάρου. 

5) Στη λωρίδα αποκλειστικής κυκλοφορίας λεωφορεί¬ 
ων επιτρέπεται η κίνηση, η στάση και απαγορεύεται η 
στάθμευση των: 

α. Δημοσίων μέσων μαζικής μεταφοράς (λεωφορεία 
και τρόλλεϋ). 

β. Ιδιωτικών μέσων μαζικής μεταφοράς (τουριστικά 
λεωφορεία, σχολικά κτλ). 
γ. Δικύκλων. 

δ. Οχημάτων άμεσης ανάγκης (ασθενοφόρα, πυρο¬ 
σβεστικά, αστυνομικά κ.τ.λ.). 

6) Στη λωρίδα αποκλειστικής κυκλοφορίας λεωφο¬ 
ρείων απαγορεύεται: 

α) η κίνηση, η στάση και η στάθμευση κάθε οχήματος 
Ε.Ι.Χ., ημιφορτηγών ή φορτηγών. 

β) η κίνηση, η στάση και η στάθμευση των ταξί εκτός 
των σημείων όπου επιτρέπεται μόνον η επιβίβαση/απο¬ 
βίβαση. 

7) Οι ρυθμίσεις ισχύουν από Δευτέρα μέχρι Παρασκευή 
κατά τις ώρες 06:00 - 21:00 και Σάββατο κατά τις ώρες 
06:00 - 16:00, εκτός αργιών. 

8) Επιτρέπεται η χρήση της λωρίδας αποκλειστικής 
κυκλοφορίας Μ.Μ.Μ. και από τα οχήματα τροφοδοσίας 
των παρόδιων χρήσεων μόνο κατά τις ώρες 21:30 έως 
06:00 τις καθημερινές καθώς και το Σάββατο από τις 
16:00 έως την Δευτέρα στις 06:00 και μόνο κατά το 
μήκος του οικοδομικού τετραγώνου στο οποίο γίνεται 
η τροφοδοσία. 

Η ρύθμιση αυτή δεν αναιρεί τις διατάξεις του Κ.Ο.Κ. 
Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Απριλίου 2006 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΕΠΙΚΟΙΝΩΝΙΩΝ 

Γ. ΣΟΥΦΛΙΑΣ Μ. ΛΙΑΠΗΣ 


Αριθμ. Α-Οικ. 22074/1836 (4) 

Καθορισμός Ειδικών Λωρίδων για Μέσα Μαζικής Μετα¬ 
φοράς παράλληλης ροής σε σχέση με την υπόλοιπη 
κυκλοφορία στην Ακτή Κονδύλη στον Πειραιά. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου 10 του ΚΟΚ που κυρώθηκε με το ν. 2696/1999 
(Α' 57) «Κύρωση του Κώδικα Οδικής κυκλοφορίας», όπως 
τροποποιήθηκε με το άρθρο 11 παρ. 11 του ν. 3082 
(Α' 316/ 2002) 

β) των παραγράφων (η) και (θ) του άρθρου 2 του 
ν. 2669/1998 «Οργάνωση και λειτουργία των Αστικών 
Συγκοινωνιών στην περιοχή Αθηνών - Πειραιώς και Πε¬ 
ριχώρων». 

γ) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ) την απόφαση του Υπουργού Μεταφορών και Επι¬ 
κοινωνιών 4993/395 11.2.2003 (Β 217/2003) περί «καθο¬ 
ρισμού του τρόπου διαχωρισμού και σήμανσης των 
ειδικών λωρίδων λεωφορείων και τρόλλευ». 

2. Την κυκλοφοριακή μελέτη που εκπόνησε ο ΟΑΣΑ 

3. Το έγγραφο του ΥΠΕΧΩΔΕ με αριθμό ΔΜΕΟ/στ-ζ/ 
0404/04/φ410/16.5.2005 με το οποίο εγκρίθηκε η εφαρμο¬ 
γή Ειδικής Λωρίδας στην Ακτή Κονδύλη στον Πειραιά. 

4. Την απόφαση του ΟΑΣΑ με αριθμό 327ΔΣ/30.5.2005 
με την οποία εγκρίθηκε η εφαρμογή Ειδικής Λωρίδας 
στην Ακτή Κονδύλη στον Πειραιά. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1) Καθορίζουμε ειδική λωρίδα κυκλοφορίας Μέσων 
Μαζικής Μεταφοράς στην Ακτή Κονδύλη, Δήμου Πειραιά, 
στην δεξιά πλευρά της οδού, παράλληλης ροής με την 
υπόλοιπη κυκλοφορία και στις δύο κατευθύνσεις. 

2) Στα τμήματα της Ακτής Κονδύλη, Δήμου Πειραιά 
που ακολούθως περιγράφονται, όπου υπάρχει κατάλ¬ 
ληλη οριζόντια και κατακόρυφη σήμανση λωρίδας απο¬ 
κλειστικής κυκλοφορίας Μ.Μ.Μ. επιτρέπεται η χρήση 
τους μόνον από ΜΜΜ, οχήματα άμεσης ανάγκης κτλ 
όπως περιγράφονται στην παράγραφο 5, καθώς και η 
πρόσβαση σε παρόδιες χρήσεις (χώροι στάθμευσης, 
πρατήρια βενζίνης, τράπεζες κτλ). 

α) Από την Πύλη Ε3 του ΟΛΠ έναντι της οδού Θερμο¬ 
πυλών έως έναντι της οδού Π. Βλαχάκου, στην κατεύ¬ 
θυνση προς το κέντρο του Πειραιά. 

β) Από την οδό Αιτωλικού μέχρι την οδό Αιγάλεω, στην 
κατεύθυνση προς την περιφέρεια του Πειραιά. 

Στα ανωτέρω τμήματα η ειδική λωρίδα σημαίνεται 
κατάλληλα οριζόντια και κατακόρυφα και διαχωρίζεται 
από τις υπόλοιπες λωρίδες κυκλοφορίας με συνεχή κί¬ 
τρινη γραμμή και ανακλαστήρες. 

3) Στα τμήματα μικτής κίνησης της Ακτής Κονδύλη, 
που ακολούθως περιγράφονται, καθώς και σε οποιοδή- 
ποτε οδικό τμήμα στο οποίο ο διαχωρισμός της ειδικής 
λωρίδας υλοποιείται με διακεκομμένη κίτρινη γραμμή 
και ανακλαστήρες, επιτρέπεται μαζί με την κυκλοφορία 
των ΜΜΜ, και η κίνηση των: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5977 


α) οχημάτων που στρέφουν δεξιά σε διασταυρώσεις, 
β) οχημάτων που εισέρχονται/εξέρχονται από/προς 
παρόδιες χρήσεις όπως χώροι στάθμευσης, πρατήρια 
βενζίνης, τράπεζες κ.τλ. 
γ) δικύκλων. 

δ) των ταξί μόνον για επιβίβαση - αποβίβαση επιβα¬ 
τών. 

Τα τμήματα αυτά είναι: 

Κατεύθυνση προς κέντρο 

Έναντι της οδού Π.Βλαχάκου και μέχρι την Πύλη του 
ΟΛΠ έναντι της οδού Κόνωνος. 

Κατεύθυνση προς περιφέρεια 

1) από την οδό Π. Βλαχάκου μέχρι την οδό Αιτωλικού. 

2) από την οδό Αιγάλεω μέχρι την οδό Δερβενακίων. 

4) Τα ταξί επιτρέπεται να σταματούν μόνο για επιβίβα¬ 
ση - αποβίβαση επιβατών στα τμήματα της Ειδικής Λω¬ 
ρίδας ΜΜΜ, που περιγράφονται στην παράγραφο 3. 

5) Στη λωρίδα αποκλειστικής κυκλοφορίας λεωφορεί¬ 
ων επιτρέπεται η κίνηση, η στάση και απαγορεύεται η 
στάθμευση των: 

α. Δημοσίων μέσων μαζικής μεταφοράς (λεωφορεία 
και τρόλλεϋ). 

β. Ιδιωτικών μέσων μαζικής μεταφοράς (τουριστικά 
λεωφορεία, σχολικά κτλ). 
γ. Δικύκλων. 

δ. Οχημάτων άμεσης ανάγκης (ασθενοφόρα, πυρο¬ 
σβεστικά, αστυνομικά κ.τ.λ.) ενώ, 
α). Απαγορεύεται η κίνηση, η στάση και η στάθμευση 
κάθε οχήματος Ε.Ι.Χ., ημιφορτηγών ή φορτηγών. 

β) Απαγορεύεται η κίνηση, η στάση και η στάθμευση 
των ταξί εκτός των σημείων όπου επιτρέπεται μόνον η 
επιβίβαση αποβίβαση. 

6) Οι ρυθμίσεις ισχύουν από Δευτέρα μέχρι Παρα¬ 
σκευή κατά τις ώρες 06:00 - 21:00 και Σάββατο κατά 
τις ώρες 06:00 - 16:00, εκτός αργιών. 

7) Επιτρέπεται η χρήση της λωρίδας αποκλειστικής 
κυκλοφορίας Μ.Μ.Μ. και από τα οχήματα τροφοδοσίας 
των παρόδιων χρήσεων μόνο κατά τις ώρες 21:30 έως 
06:00 τις καθημερινές καθώς και το Σάββατο από τις 
16:00 έως την Δευτέρα στις 06:00 και μόνο κατά το 
μήκος του οικοδομικού τετραγώνου στο οποίο γίνεται 
η τροφοδοσία. 

Η ρύθμιση αυτή δεν αναιρεί τις διατάξεις του Κ.Ο.Κ. 
Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Απριλίου 2006 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΕΠΙΚΟΙΝΩΝΙΩΝ 

Γ. ΣΟΥΦΛΙΑΣ Μ. ΛΙΑΠΗΣ 

-♦- 

Αριθμ. 920/14/28.3.2006 (5) 

Έκτακτη οικονομική ενίσχυση σε ανέργους της επιχ/σης 
«ΒΟΥΑΙ ΟΙΥΜΡΙΩ ΩΒϋΙδΕδ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν.2224/1994, άρθρα 14 και 15. 

Β. του ν.2336/1995, άρθρο 10 
Γ. του ν.2434/1996, άρθρο 1 


2. Τη υπ’ αριθμ. 62/7/28.2.2006 απόφαση της Επιτροπής 
Διαχείρισης του ΛΑΕΚ 

3. Τη γνώμη των μελών του αποφασίζει 

Την εφ’ άπαξ οικονομική ενίσχυση του ποσού των 
χιλίων ΕΥΡΩ (1.000,00 €), στους ασφαλισμένους ΖΩΗ 
ΔΗΜΟΣΘΕΝΑΚΗ, ΑΝΑΣΤΑΣΙΑ ΚΑΡΑΓΙΩΡΓΟΥ και ΔΙΟΝΥ¬ 
ΣΙΟ ΘΑΝΟΠΟΥΛΟ, πρώην εργαζομένους της επιχ/σης 
«ΒΟΥΑΙ ΟίΥΜΡΙΟ ΟΒΨΙδΕδ», σύμφωνα με την διάταξη 
της παρ. 3β του άρθρου 1 του ν. 2434/1996 η οποία 
ορίζει ότι «με αποφάσεις της Επιτροπής Διαχείρισης 
εξειδικεύονται προγράμματα που χρηματοδοτούνται 
από τους πόρους του προηγουμένου εδαφίου και ειδι¬ 
κότερα εκείνα που αφορούν δράσεις ή την ενίσχυση των 
ανέργων», με την προϋπόθεση να είναι άνεργοι. 

Τ ο πιθανό κόστος της συνολικής δαπάνης θα ανέλθει 
σε 3.000,00 € 

(3 * 1.000,00 = 3.000,00) και θα βαρύνει εξ ολοκλήρου 
τον ΛΑΕΚ (ΚΑΕ 659 Α του προϋπολογισμού του Οργα¬ 
νισμού). 

Κατά τα λοιπά ισχύουν τα οριζόμενα στην υπ’ αριθμ. 
1399/25/17.5.2005 απόφαση του ΔΣ του ΟΑΕΔ 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 2006 

Ο Πρόεδρος 
Γ. ΒΕΡΝΑΔΑΚΗΣ 
-♦- 

Αριθμ. 936/15/4.4.2006 (6) 

Ειδικό Πρόγραμμα Ολοκληρωμένης Παρέμβασης για 180 
ανέργους προερχόμενους από την περιοχή του Μα- 
ντουδίου Εύβοιας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν.2224/1994, άρθρα 14 και 15 
Β. του ν.2336/1995, άρθρο 10 
Γ. του ν.2434/1996, άρθρο 1 

Δ. του ν.2956/2001, άρθρο 6 παρ. 7, άρθρο 8 παρ. 2 
εδ. ΙΔ, άρθρο 9 παρ. 2 εδ. ΙΔ 

2. Την υπ’ αριθμ. 85/11/28.3.2006 απόφαση της Επιτρο¬ 
πής Διαχείρισης του ΛΑΕΚ 

3. Τη γνώμη των μελών του, αποφασίζει 

Την υλοποίηση ειδικού προγράμματος, το οποίο έχει 
ως εξής: 

ΜΕΤΡΟ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης δημοτικών 
επιχειρήσεων για την απασχόληση 180 ανέργων ηλικί¬ 
ας 18-64 ετών, που προέρχονται από την περιοχή του 
Μαντουδίου Εύβοιας και ιδιαίτερα από την επιχείρηση 
«ΒΙΟΜΑΓΝ» και οποίοι θα προσληφθούν από τις ακό¬ 
λουθες Δημοτικές Επιχειρήσεις ως εξής: 

* 78 άτομα από την Δημοτική Επιχείρηση του Δήμου 
Κηρέως. 

* 45 άτομα από την Δημοτική Επιχείρηση του Δήμου 
Ελυμνίων. 

* 57 άτομα την Δημοτική Επιχείρηση του Δήμου Νη- 
λέως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. ΑΝΕΡΓΟΙ 

Τα άτομα που θα προσληφθούν από τις ως άνω Δη¬ 
μοτικές Επιχειρήσεις που θα ενταχθούν στο πρόγραμμα 
πρέπει: 

• Να έχουν την ιδιότητα του ανέργου και να διαθέτουν 
δελτίο ανεργίας σε ισχύ. 

• Να έχουν την ελληνική υπηκοότητα ή την υπηκοότη¬ 
τα άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας. 

• Να έχουν συμπληρώσει το έντυπο εξατομικευμέ- 
νης παρέμβασης και να έχουν συμφωνήσει σε ατομικό 
σχέδιο δράσης. 

2. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

Οι Δημοτικές επιχειρήσεις πρέπει να υποβάλλουν 
εντός προθεσμίας η οποία θα καθοριστεί από σχετική 
εγκύκλιο του ΟΑΕΔ, αίτηση υπαγωγής στην κατά τόπο 
αρμόδια Υπηρεσία Απασχόλησης του Οργανισμού. 

Τα δικαιολογητικά που θα υποβάλει κάθε επιχείρηση 
είναι: 

•Έντυπη αίτηση, στην οποία θα αναφέρονται ανά ειδι¬ 
κότητα οι θέσεις για τις οποίες ζητά να επιχορηγηθεί. 

• Καταστατικό ή ΦΕΚ (όπου δημοσιεύτηκε το κατα¬ 
στατικό) ή έναρξη επιτηδεύματος. 

• Για την ύπαρξη αυτών των προϋποθέσεων υπαγωγής 
των εν λόγω επιχειρήσεων στις διατάξεις αυτής της 
απόφαση ς κρίνει ο κατά τόπο αρμόδιος προϊστάμενος 
της Υπηρεσίας Απασχόλησης του Ο.Α.Ε.Δ. 

3. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

* Αφού διαπιστωθεί ότι οι ως άνω Δημοτικές Επι¬ 
χειρήσεις πληρούν τις προϋποθέσεις ένταξής της στο 
πρόγραμμα θα ενημερωθούν από την αρμόδια Υπηρεσία 
του ΟΑΕΔ ότι μπορούν να συμμετάσχουν στο πρόγραμ¬ 
μα (προέγκριση υπαγωγής στο πρόγραμμα). 

* Η εγκριτική απόφαση εκδίδεται μετά την πρόσληψη 
του τελευταίου επιχορηγούμενου μισθωτού. 

* Για την έκδοση της σχετικής εγκριτικής απόφαση ς 
η κάθε επιχείρηση πρέπει να υποβάλλει το αργότερο 
μέσα σε 15 ημέρες μετά την ημερομηνία πρόσληψης, 
δελτία ανεργίας και φωτοτυπημένα αντίγραφα των 
αναγγελιών πρόσληψης που έκανε στο πλαίσιο του 
προγράμματος. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

* Το ποσό της επιχορήγησης για κάθε ημέρα πλήρους 
απασχόλησης για τους προσλαμβανομένους ανέρχεται 
στο ποσό των 20 €. 

* Η διάρκεια του προγράμματος ορίζεται στους είκοσι 
τέσσερις (24) μήνες, εκ των οποίων: 

- Οι δύο (2) πρώτοι μήνες αφορούν στην εργασιακή 
προσαρμογή και εξοικείωση των ανέργων με το εργα¬ 
σιακό περιβάλλον. 

- Οι δεκαεννέα επόμενοι (19) μήνες αφορούν στην 
επιχορηγούμενη απασχόληση πλέον, του άνεργου στην 
επιχείρηση 

- Οι τρεις (3) τελευταίοι μήνες αφορούν στην υπο¬ 
χρέωση διατήρησης της θέσης εργασίας (χωρίς επι¬ 
δότηση). 

- Σε περίπτωση που ο επιδοτούμενος απασχολείται 
με καθεστώς μερικής απασχόλησης από 4 ώρες και άνω 
ημερησίως και λιγότερο από 8 ώρες, το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 


5. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσι¬ 
μη ημέρα πλήρους απασχόλησης και μέχρι 25 ημέρες 
κατ’ανώτατο όριο για κάθε μήνα εφόσον όμως υπάρχουν 
20 τουλάχιστον ημερομίσθια το μήνα για κάθε επιχο¬ 
ρηγούμενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχό¬ 
λησής του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορή¬ 
γηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για 20 ημε¬ 
ρομίσθια κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει 
μόνο για έξι (6) μήνες κάτω των είκοσι (20) ημερομι¬ 
σθίων. 

6. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

α) Η επιχείρηση υποχρεούται να διατηρήσει τις θέσεις 
εργασίας (παλαιές και νέες) καθ’ όλη τη διάρκεια του 
προγράμματος, ήτοι 24 μήνες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριά¬ 
ντα (30) ημέρες, το πρόγραμμα θα διακόπτεται κατά 
τόσες θέσεις εργασίας όσες μειώθηκε το προσωπικό 
και θα επιστρέφεται το αναλογούν ποσό επιχορήγησης, 
σύμφωνα με τους όρους της παρούσας απόφαση ς. Σε 
περίπτωση μη αντικατάστασης λόγω έλλειψης ειδικό¬ 
τητας (που θα διαπιστώνεται από την Υπηρεσία) σε 
επιχορηγούμενη θέση θα διακόπτεται η επιχορήγηση 
μόνο για τη θέση αυτή, χωρίς άλλες επιπτώσεις για 
τον εργοδότη. 

β) Η επιχείρηση δεν δεσμεύεται από τις παραπά¬ 
νω διατάξεις για τα άτομα που τυχόν προσλάβει στο 
χρονικό διάστημα που μεσολαβεί από την ημερομηνία 
κατάθεσης της αίτησής της και μέχρι την έκδοση της 
εγκριτικής απόφαση ς. 

γ) Η επιχείρηση δεν δεσμεύεται από την παραπάνω 
διάταξη για άτομα που έχει προσλάβει σύμφωνα με προ¬ 
γράμματα Ειδικών Κοινωνικών Ομάδων, σε περίπτωση 
που αυτά αποχώρησαν οικειοθελώς ή απολύθηκαν κατά 
τη διάρκεια του προγράμματος. 

δ) Η επιχείρηση δεν δεσμεύεται για άτομα που θα 
προσλάβει μετά την τελευταία, με το πρόγραμμα, πρό¬ 
σληψη. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονο¬ 
ματεπώνυμο των προσληφθέντων βάσει του προγράμ¬ 
ματος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο 
ποσό που δικαιούται ο εργαζόμενος το οποίο δεν θα 
είναι κατώτερο του προβλεπόμενου από τις οικείες Συλ- 

λογικές Συμβάσεις Εργασίας (Σ.Σ.Ε.) και στη στήλη της 
υπεύθυνης δήλωσης, τις υπογραφές των προσληφθέ- 
ντων μισθωτών, ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχο- 
ρήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση. 

γ) Γραμμάτιο είσπραξης ή βεβαίωσης απόδοσης 
ασφαλιστικών εισφορών. 

δ) Κατάσταση προσωπικού και ωρών εργασίας θε¬ 
ωρημένη από την αρμόδια Κοινωνική Επιθεώρηση Ερ¬ 
γασίας. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

8. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδότη για είσπραξη της επιχορήγησης 
για άτομα που θα υπαχθούν στο πρόγραμμα ασκούνται 
εντός δύο (2) μηνών από την λήξη κάθε 3μηνου απα¬ 
σχόλησης. 

β) Σε περίπτωση εκπρόθεσμης υποβολής δικαιολογη- 
τικών είναι δυνατή κατά ένα (1) μήνα η επιμήκυνση της 
ως άνω προθεσμίας μετά από αιτιολογημένη απόφαση 
του Προϊσταμένου της ΤΎ. ή ΚΠΑ του Οργανισμού. 

9. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγη¬ 
σης κατά τριάντα (30) το πολύ ημερολογιακές ημέρες 
με ισόχρονη δέσμευση της επιχείρησης, για μη απόλυση 
προσωπικού, σε περίπτωση: α) κανονικής άδειας, β) δι¬ 
καιολογημένης ασθένειας εργαζομένου, γ) μη λειτουρ¬ 
γίας της επιχείρησης λόγω θερινών διακοπών, δ) άδειας 
άνευ αποδοχών που χορηγείται μετά από αίτηση του 
εργαζομένου. Η επιμήκυνση γίνεται μετά από αίτηση 
της επιχείρησης και απόφαση του Προϊσταμένου της 
κατά τόπον αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού 
μέσα στην προθεσμία των τριάντα (30) ημερολογιακών 
ημερών είναι δυνατή η επιμήκυνση του χρόνου επιχορή¬ 
γησης και δέσμευσης του εργοδότη κατά 30 ημερολογι¬ 
ακές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊστάμενου της Υπηρεσίας Απασχόλησης. 

10. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή 
προϋποθέσεων, μετά από οποιαδήποτε πληρωμή πο¬ 
σού της επιχορήγησης εφαρμόζονται οι διατάξεις των 
παρ. 7 και 8 του άρθρου 29 του ν.1262/1982, όπως συ¬ 
μπληρώθηκε από τα άρθρα 6 και 7 του ν.1836/1989 και 
η επιχορήγηση διακόπτεται με επιστροφή του αναλο- 
γούντος ποσού. 

Ειδικότερα ο προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφασή του για τη διακοπή της επι¬ 
χορήγησης που η επιχείρηση έχει λάβει από τον ΟΑΕΔ 
και την επιστροφή: 

- Τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 


του προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφαση ς στην επιχείρηση. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του 
Δ.Σ. του Οργανισμού, Πράξη Βεβαίωσης Οφειλής και 
αποστέλλεται στην αρμόδια Δ.Ο.Υ. για βεβαίωση και 
είσπραξή του. 

11. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρό¬ 
γραμμα, διαπιστωθεί ότι δεν πληροί τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφασή του θα ανακαλεί 
την υπαγωγή της στο πρόγραμμα και θα υποβάλλει 
αναφορά στη Διεύθυνση Γραμματείας Διοικητή για τη 
διενέργεια πρόσθετου ελέγχου. 

12. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των 1.890.000€, το οποίο επι¬ 
μερίζεται ως εξής: 

- Για το έτος 2006 720.000,00 € 

- Για το έτος 2007 1.170.000,00 € 

13. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙ¬ 
ΑΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ της ενταγ- 
μένης στο Πρόγραμμα επιχείρησης και της αρμόδιας 
Υπηρεσίας του ΟΑΕΔ, θα επιλύεται με απόφαση της 
Επιτροπής Διαχείρισης του ΛΑΕΚ, ύστερα από ένσταση 
που θα υποβάλλεται μέσα σε τριάντα (30) ημερολογι¬ 
ακές ημέρες από την κοινοποίηση της απορριπτικής 
απόφαση ς της αρμόδιας Υπηρεσίας. 

Β. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ 

Οι έλεγχοι του προγράμματος θα διενεργούνται από 
υπαλλήλους του ΟΑΕΔ σύμφωνα με τα οριζόμενα στην 
Κοινή Υπουργική απόφαση υπ’ αριθμ. 2/34255/0022/ 
6.6.2001, όπως τροποποιήθηκε και ισχύει. 

Γ. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ, η οποία θα τύχει δη¬ 
μοσιότητας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Απριλίου 2006 

Ο Πρόεδρος 
Γ. ΒΕΡΝΑΔΑΚΗΣ 
-♦- 

Αριθμ. 952/15/4.4.2006 (7) 

Έκτακτη οικονομική ενίσχυση σε εργαζόμενους της 
επιχ/σης «Δ. I. ΚΑΡΡΑΣ ΕΠΕ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν.2224/1994, άρθρα 14 και 15 

Β. του ν.2336/1995, άρθρο 10 

Γ. του ν.2434/1996, άρθρο 1 

2. Την υπ’ αριθμ. 84/11/28.3.2006 απόφαση της Επιτρο¬ 
πής Διαχείρισης του ΛΑΕΚ 

3. Τη γνώμη των μελών του, αποφασίζει 

Την εφ’ άπαξ οικονομική ενίσχυση του ποσού των χι- 
λίων ευρώ (1.000,00 €), σε κάθε ένα από τους 50 ανέρ¬ 
γους της επιχ/σης «Δ. I. ΚΑΡΡΑΣ ΕΠΕ», σύμφωνα με την 
διάταξη της παρ. 3β του άρθρου 1 του ν. 2434/1996 η 
οποία ορίζει ότι «με αποφάσεις της Επιτροπής Διαχεί¬ 
ρισης εξειδικεύονται προγράμματα που χρηματοδοτού¬ 
νται από τους πόρους του προηγουμένου εδαφίου και 
ειδικότερα εκείνα που αφορούν δράσεις ή την ενίσχυση 
των ανέργων», με την προϋπόθεση να είναι άνεργοι. 


Το πιθανό κόστος της συνολικής δαπάνης θα ανέλ- 
θει σε 50.000,00 € 

(50 * 1.000,00 = 50.000,00) και θα βαρύνει εξ ολοκλή¬ 
ρου τον ΛΑΕΚ (ΚΑΕ 659 Α του προϋπολογισμού του 
Οργανισμού). 

Η καταβολή της οικονομικής ενίσχυσης να γίνει με τα¬ 
κτικό χρηματικό ένταλμα, από την Τ.Υ. ΚΕΡΑΤΣΙΝΙΟΥ. 

Η λήξη της καταβολής να ορισθεί σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Απριλίου 2006 
Ο Πρόεδρος 

